Tað er sagt fleiri ferðir, men vit kunnu endurtaka tað eina ferð afturat: Verkfall er á studentaskúlunum og HF-skeiðunum, tí Føroya Landsstýri vil ikki góðtaka eina skrivliga semju, dagfest 25. september 1992, ímillum Landsskúlafyrisitingina og Yrkisfelag Studentaskúla- og HF-lærara (YF) um, at næmingatalið í einum studentaskúla- og HF-flokki vanliga ikki eigur at fara upp um 24.